**CSENGŐD KÖZSÉG JEGYZŐJE**

### ELŐTERJESZTÉS

(a Képviselő-testület 2019. október 31-ei alakuló ülésére)

**TÁRGY: POLGÁRMESTER ILLETMÉNYÉNEK, KÖLTSÉGTÉRÍTÉSÉNEK MEGHATÁROZÁSA**

Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 64. § (1) bekezdése alapján a polgármester tisztségét főállásban vagy társadalmi megbízatásban látja el.

Az önkormányzat szervezeti és működési szabályzatáról szóló 1/2018. (II.28.) önkormányzati rendelet 51.§ (2) bekezdése értelmében a polgármester megbízatását főállásban látja el, aki felelős az önkormányzat egészének működéséért.

A polgármester a megbízatásának időtartamára havonta illetményre jogosult.

Az Mötv. 35. § (4) bekezdése értelmében az önkormányzati képviselő tiszteletdíja és egyéb juttatása közérdekből nyilvános adat.

Mötv. 71.§ (4) bekezdésének c) pontja szerint a 2001-5000fő lakosságszámú település polgármesterének illetménye az államtitkárnak a központi államigazgatási szervekről, valamint a Kormány tagjai és az államtitkárok jogállásáról szóló törvényben meghatározott alapilletményéből, illetménykiegészítéséből és vezetői illetménypótlékából álló illetményének összegének 55%-a.

A központi államigazgatási szervekről, valamint a Kormány tagjai és az államtitkárok jogállásáról szóló 2010. évi XLIII. törvény (továbbiakban: Törvény) 51. § (1) bekezdése szerint az államtitkár alapilletménye a köztisztviselői illetményalap (Központi költségvetési törvény szerint 38 650.-) 12-szerese.

A törvény 51.§ (2) bekezdése szerint az államtitkár illetménykiegészítésre jogosult, amelynek összege az alapilletmény 50%-a.

A Törvény 51.§ (3) Az államtitkár vezetői illetménypótléka az alapilletmény 65%-a.

|  |  |
| --- | --- |
|  | **Államtitkár illetménye** |
| Alapilletmény | 463 800.- |
| Illetménykiegészítés | 231 900.- |
| Illetménypótlék | 301 470.- |
| **Összesen** | **997 170.-** |

A fentiekre és az Mötv. 71. (4) bekezdésének c) pontjában meghatározottak szerint a polgármesternek az illetménye 548 444.- Ft.

# A közszolgálati tisztviselőkről szóló 2011. évi CXCIX. törvény 225/L.§ (1) bekezdése értelmében a Kttv. 131. § (1) bekezdése alapján az illetményt száz forintra kerekítve kell megállapítani.

A polgármester a Kttv. 131.§ (1) bekezdésére tekintettel 548 400.- Ft. illetményre jogosult.

Az Mötv. 71.§ (6) bekezdése szerint a főállású polgármester, a társadalmi megbízatású polgármester, a megyei önkormányzat közgyűlésének elnöke havonta az illetményének,tiszteletdíjának 15%-ában meghatározott összegű költségtérítésre jogosult, vagyis 82 260.- Ft költségtérítés illeti meg.

Fentiek alapján javasom, hogy a Képviselő-testület a határozat-javaslatban megfogalmazottak szerint döntsön.

**C s e n g ő d, 2019. október 28.**

**dr. Boldoczki Krisztina sk.**

jegyző

**HATÁROZAT-JAVASLAT**

Csengőd Község Önkormányzatának Képviselő-testülete

1. megállapítja, hogy Pivarcsi Csaba főállású polgármester - a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 71.§ (4) bekezdés c) pontja alapján havonta 548 400.-Ft illetményre jogosult.
2. megállapítja, hogy Pivarcsi Csaba főállású polgármester az Mötv. 71.§ (6) bekezdése alapján illetményének 15 %-ban meghatározott, 82 260.- Ft – összegű költségtérítésre jogosult.
3. az illetmény megállapításával kapcsolatos intézkedések végrehajtásáról gondoskodjon.

**Felelős:** jegyző

**Határidő:** azonnal

**Erről értesül:** polgármester

személyügyi ügyintéző

Magyar Államkincstár